cyanic-selkie/wikianc huggingface dataset:
Tiina menee naimisiin
Suosio
Kappale nousi ”Mitä Suomi soittaa” -kirjan mukaan hittilistalle heinäkuussa vuonna 1980. Se saavutti elokuussa sijan 7, ja pysyi listoilla viisi viikkoa. . Mutta ”Suomen vanhat singlelistat” -sivuston mukaan single julkaistiin jo toukokuussa 1980 jolloin oli sijalla 17. Kesäkuussa ”Tiina menee naimisiin” kipusi yhden pykälän ylös sijalle 16. Heinäkuussa single oli jo sijalla 9, elokuussa huipussaan sijalla 7. Suosikin mukaan levy oli syyskuussa sijalla 7. Syyskuussa ”Tiina menee naimisiin” oli yhä korkealla, sijalla 10. Sitten suosio laski: sija oli lokakuussa 17, marraskuussa 25. Suosikin myyntilistan mukaan sijoitukset olivat heinäkuu 20. sija, elokuu 9. sija, syyskuu 7. sija, mikä on esim. yhden pykälän kappaleen ”Hassisen kone” yläpuolella mutta 6. sijalla olleen Abban Winner Takes it all alapuolella. Tämän jälkeen myynti alkoi laskea: lokakuussa 8. sija, marraskuussa 10. sija. Joulukuussa 28., tammikuussa 21. . ”Sisältää hitin” -kirjan mukaan sijoitus oli huipussaan 6. Rumba-lehdessä kappale keräsi yli 1500 pistettä. Seuran "Top 50 listalla kappale oli elokuussa 1980 sijalla 6 ja syyskuussa sijalla 7, vertailun vuoksi Abban winner takes on all sijalla 6 ja Blondien Call me sijalla 8.
Kappaleet
Singlen kuvakansissa lukee ”Viipuri-pop” ja single keskiöetiketissä ”VIIPURI POP”. ”Tiina menee naimisiin” on keskiöetiketissä nimetty ”A-puoleksi” ja ”Viipuri pop” ”1-puoleksi”.
Maurice Manificat
Arvokilpailut
Manificat sai junioreiden MM-kilpailuissa pronssia 4 × 10 kilometrin viestissä Rovaniemellä 2005. Alle 23-vuotiaiden MM-kilpailuissa hän sai pronssia 30 kilometrin vapaan hiihtotavan yhteislähtökilpailussa Malles'ssa 2008 ja voitti maailmanmestaruuden 15 kilometrin vapaan hiihtotavan kilpailussa Praz de Lys Sommandissa 2009. Aikuisten arvokilpailuihin hän osallistui ensimmäisen kerran Liberecin MM-kisoissa 2009. Hän oli kuudes 15 kilometrin vapaan hiihtotavan kilpailussa Vancouverin olympialaisissa 2010. Oslon MM-kilpailuissa 2011 hän oli kuudes 15 kilometrin perinteisen hiihtotavan kilpailussa. Sotšin olympialaisissa 2014 Manificat hiihti toisen osuuden Ranskan pronssia saavuttaneessa viestijoukkueessa ja sijoittui yhdeksänneksi 30 kilometrin yhdistelmäkilpailussa. Falunin MM-kilpailuissa 2015 hän sai 15 kilometrin vapaan hiihtotavan kilpailussa hopeaa, hiihti toisen osuuden Ranskan pronssiviestijoukkueessa, oli 30 kilometrin yhdistelmäkilpailussa viides ja 50 kilometrin perinteisen kilpailussa viidestoista. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa yhdeksänneksi ja yhdistelmäkilpailussa 14:nneksi. Pyeongchangin talviolympialaisissa 2018 Manificat oli 30 kilometrin yhdistelmäkilpailussa ja 15 kilometrin vapaan hiihtotavan väliaikalähdössä viides. 4×10 kilometrin viestissä ja vapaan hiihtotavan parisprintissä Manificat oli mukana Ranskan pronssimitalijoukkueessa. Seefeldin MM-kilpailuissa 2019 Manificat voitti pronssia viestissä. Oberstdorfin MM-kilpailuissa 2021 Manificat saavutti Ranskan viestijoukkueessa pronssia. Pekingin olympialaisissa 2022 hän saavutti viestissä pronssia sekä oli lyhennetyssä 50 kilometrin vapaan hiihtotavan yhteislähtökilpailussa kymmenes ja 15 kilometrin perinteisen kilpailussa kahdestoista.
Timothy Benjamin
Kesällä 2003 Benjamin juoksi hopealle alle 23-vuotiaiden EM-kilpailuissa. Seuraavana vuonna hän voitti Euroopan cupin ajalla 45,37. Ateenan olympialaisissa hän karsiutui 400 metrillä välierissä, mutta sijoittui 4×400 metrillä viidenneksi. Hän juoksi Helsingin MM-kisoissa 2005 viidenneksi ajalla 44,93 ja pitkässä viestissä neljänneksi. Myöhemmin samana vuonna hän juoksi IAAF:n yleisurheilufinaalissa toiseksi ajalla 44,56. Göteborgin EM-kisoissa 2006 hän oli 400 metrin henkilökohtaisessa kilpailussa kuudes ja oli mukana voittamassa pitkässä viestissä hopeaa. Osakan MM-kisoissa 2007 hän karsiutui välierissä.
Lagundan kihlakunta
Lagundan kihlakunta oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 193,63 neliökilometriä ja asukasluku 3 263 henkeä. Kihlakuntaan kuuluneet kunnat olivat Långtora, Nysätra, Biskopskulla, Fröslunda, Giresta, Hjälsta, Kulla, Holm ja Fittja.
Leppärouskut
Tuntomerkit
Männyn- ja verileppärouskuilla on alkuvaiheessa punertava maitiaisneste; pohjoisamerikkalaisilla lajeilla maitiaisneste voi olla myös sinertävää. Maku on tavallisesti mieto, joskus myös epämiellyttävä tai karvas. Itiöpöly on valkoista. Tavallisesti leppärouskut ovat havupuiden juurisieniä. Mikään leppärouskuista ei ole myrkyllinen ja kaikki soveltuvat paistettaviksi sekä myös sellaisinaan ruoaksi. rDNA-analyysien mukaan myös hehkurousku (Lactarius porninsis) kuuluu leppärouskuihin, vaikka sen maitiaisneste onkin poikkeuksellisesti valkoista.
Giuseppe Tosi
Tosi saavutti urallaan neljissä arvokisoissa hopeamitalin ja hävisi jokaisessa maanmiehelleen Adolfo Consolinille. Oslon EM-kilpailuissa 1946 Tosi hävisi tuloksellaan 50,39 m Consolinille 2,84 metriä. Lontoon 1948 olympialaisissa Tosin tulos oli 51,78 m ja eroa Consoliniin tasan metri. Brysselin EM-kilpailuissa 1950 hän heitti tuloksen 52,31 m ja hävisi Consolinille 1,44 metriä. Helsingin 1952 olympialaisissa hän sijoittui kahdeksanneksi tuloksella 49,03 m mutta vielä Bernin EM-kilpailuissa 1954 hän sai hopeaa tuloksella 52,34 m häviten Consolinille 1,10 metriä.
Hagundan kihlakunta
Hagundan kihlakunta oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 326,78 neliökilometriä ja asukasluku 4 166 henkeä. Kihlakuntaan kuuluneet kunnat olivat Gryta, Balingsta, Västeråker, Dalby, Ramsta, Hagby, Skogs-Tibble, Åland ja Järlåsa.
Hofkirche
thumb|Hofkirche Dresdenissä. Hofkirche (viralliselta nimeltään Kathedrale Sanctissimae Trinitatis) on kirkkorakennus saksalaisessa Dresdenin kaupungissa. Se on Dresden-Meissenin roomalais-katolisen hiippakunnan tuomiokirkko ja yksi suurimmista kirkkorakennuksista Saksin osavaltiossa. Kirkko rakennettiin dresdeniläiseen rokokootyyliin vuosina 1738–1754 italialaisen arkkitehdin Gaetano Chiaverin suunnitelmien mukaisesti.
Aiheesta muualla
51.05349°N, 13.73737°W
Vynnyky
Vynnyky on Ukrainassa Lvivin alueella sijaitseva kaupunki. Vynnykyn kunta sijaitsee Lvivin piirissä. Kaupungin väkiluvuksi arvioitiin 18 527 asukasta (vuonna 2021).
Giresun
Kaupungissa toimii yliopisto, joka perustettiin vuonna 2006. Sen edeltäjä oli tyttökoulunopettajien seminaari, joka toimi jo vuodesta 1962.
European Open (frisbeegolf)
Ensimmäinen European Open järjestettiin Epilän radalla Tampereella vuonna 2006. Turnaus siirtyi Nokialle vuonna 2011. European Open -kisaviikon avauspäivänä on järjestetty President's Cup -joukkuekilpailu Euroopan ja Yhdysvaltojen parhaiden pelaajien välille.
Kreuzkirche (Dresden)
thumb|Kreuzkirche. thumb|Dresdenin Kreuzkirche vuonna 1900.
Puolan sota
Sota
Kustaa II Adolf siirsi laivoilla joukkojaan Passarge-joen suulle, jotta voitaisiin luoda Veikseliin ulottuva tukialue. Alt Passarge (nykyinen Stara Pasłęka) vallattiin 29. kesäkuuta rynnäköllä, jolla murskattiin sinne ehtineiden noin 1 000 puolalaisen sotilaan vastarinta. Braunsbergista (nykyinen Braniewo) luotiin varuskuntakaupunki ja sinne jätettyjen joukkojen tuli vallata myös Ermelandin tärkeimmät kaupungit Wormditt (nykyinen Orneta), Guttstadt (Dobre Miasto) ja Mehlsack (Pieniężno). Heinäkuun alussa joukot saavuttivat Veikselin ja vallattuaan Elbingin (nykyinen Elbląg), Marienburgin (nykyinen Malbork) sekä pienempiä kaupunkeja Kustaa II Adolf sai hallintaansa Veikselin itäisen haaran. Läntisen haaran valvontaan saattamiseksi päätettiin vallata Dirschau, jonne marssittaessa vallattiin Mewe (Gniew) ja Stargard (Starogard Gdański). Kustaa II Adolfin toive Danzigin puolueettomuusjulistuksesta ei kuitenkaan toteutunut, vaikka vapaakaupungin kauppa oli estetty.
Pekka Ruuska (näyttelykuraattori)
Työskentely
Pekka Ruuska valmistui vuonna 2009 Geneven yliopistosta Sveitsistä tutkimusalueenaan mediataide. Ruuskan työskentelylle on ominaista prosessinomaisuus. Ruuska on kuratoinut m. taidenäyttelyitä Pietarin Goethe Instituutille ja toiminut panelistina kulttuurialan työllisyyttä kehittävissä seminaareissa, haastattelijana taidemessuilla ja operoinut Art Forum luentosarjaa. Vuosina 2009-2012 Ruuska oli perustamassa Arteles residenssiohjelmaa ja toimi sen vertaisjohtajana.
The Heat
Julkaisu ja vastaanotto
Rotten Tomatoes -internetsivustolla 66 % kriitikoista on antanut elokuvalle positiivisen arvosanan 6,2/10 keskiarvolla. Keräys perustuu 163 arvioon. 142 500 käyttäjästä 73 % on puolestaan antanut elokuvalle positiivisen arvosanan 3,8/5 keskiarvolla. Metacritic-sivustolla 37 kriitikkoa on antanut elokuvalle arvosanan 60/100 ja 188 käyttäjää keskiarvon 6,5/10.
Vaksalan kihlakunta
Kihlakunnan tuolloiset kunnat kuuluvat nykyään Uppsalan kuntaan.
Reunion (Black Sabbathin albumi)
Sisältö
Albumin live-materiaali perustuu lähes kokonaan vuosien 1970–1973 materiaaliin. Esimerkiksi vuoden 1970 Paranoid-albumilta on mukana kuusi kappaletta ja Master of Realityltä (1971) viisi. Myöhemmiltä ajoilta on vain yksi kappale, vuoden 1976 Technical Ecstasylta otettu "Dirty Women". Harvemmin livenä kuultuja kappaleita ovat "Spiral Architect" ja "Sabbath Bloody Sabbath", molemmat vuoden 1973 Sabbath Bloody Sabbath -albumilta. Yhtyeen mukaan live-materiaalia ei juurikaan käsitelty jälkeenpäin studiossa, sillä kokonaisuus haluttiin pitää mahdollisimman autenttisena.
Shadow in the Night
Shadow in the Night on yhdysvaltalaisen laulaja Rita Coolidgen singlen I’ll Never Let You Go B-puolen kappale. Julkaisuvuosi on 1983.
Laulun tekijät ovat Jimbeau Hinson ja Tony Brown.
Singlen molemmat kappaleet ovat Coolidgen albumilta Never Let You Go (A&M Records AMLH 64914).
Norundan kihlakunta
Norundan kihlakunta oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 376,96 neliökilometriä ja asukasluku 5 685 henkeä. Kihlakuntaan kuuluneet kunnat olivat Björklinge, Viksta, Tensta, Lena ja Ärentuna.
Ristiretket Suomeen
Ristiretket Suomeen
Suomeen tehdyt ristiretket olivat osa Pohjoisia ristiretkiä. Vuonna 1168 Paavi Aleksanteri III lähetti joukon kirjeitä Rügenin saarella sijainneen Arkonan pakanalinnoituksen valloituksen jälkeen, mitkä tarjosivat skandinavian kristityille mahdollisuuden taistella pakanoita vastaan myös Virossa ja Suomessa samoin valtuuksin kuin Lähi-itään tehdyillä retkillä. Itämeren alueen ristiretket olivat myös yhteispohjoismaisia yrityksiä. Tanskalaiset tekivät Suomeen ristiretket ainakin vuosina 1191 ja 1202 ja mahdollisesti myös vuoden 1187 tienoilla. Ruotsalaiset puolestaan tekivät Varsinais-Suomeen mahdollisesti niin sanotun ensimmäisen ristiretken joskus 1150-luvulla, toisen ristiretken vuosina 1249–1250 hämäläisiä vastaan ja kolmannen ristiretken vuonna 1293 karjalaisia vastaan. Norjan kuninkaalle Paavi Gregorius IX antoi puolestaan kirjeessään 6. heinäkuuta 1241 luvan vaihtaa Pyhään maahan tehtävä ristiretki "maasi naapuruudessa asuvia pakanoita vastaan". Jouko Vahtola on puolestaan pitänyt mahdollisena saksalaisten Hämeeseen tekemää ristiretkeä joskus 1200-luvulla perustuen Neitsyt Marian kirkoiksi vihittyjen kirkkojen nimiin sekä alueen kirkkoherrojen ja voutien saksalaisuuteen.
Ristiretkien jälkeen
Karjalan ristiretken jälkeen sotatila Ruotsin ja Novgorodin tasavallan välillä jatkui. Novgorod hyökkäsi Hämeeseen vuonna 1311 polttaen "Vanain kaupungin" sekä Turkuun vuonna 1318 polttaen sen maan tasalle. Jatkuvat hävitysretket alkoivat kuitenkin käydä molempien voimille, ja vuonna 1323 solmittiin Pähkinäsaaressa rauhansopimus. Pähkinäsaaren rauhaan päättyi Suomen ristiretkiaika. Novgorod tunnusti Ruotsin valta-aseman Länsi-Karjalassa, mutta Novgorodille jäivät Laatokan ympärillä olevat alueet. Rauhassa sovitun rajan itäpuolelle jäi ortodoksinen ja länsipuolelle katolinen usko. Kyse oli myös hansakauppiaiden kaupallisista eduista, joita sotiminen saattoi haitata.
Maitepunatäplä
Koko ja ulkonäkö
Lajista tavataan ajoittain myös värimuotoa f. flava, jonka täplät ovat keltaiset. Muita värimuotoja ovat oranssitäpläinen f. aurantia, oranssinpunatäpläinen f. intermedia sekä ruskeatäpläinen f. chrysanthemi. Tavataan myös yksilöitä, joilla täplät ovat tavalla tai toisella poikkeavia. Näitä ovat esimerkiksi f.cytisi, jolla täplät ovat yhtyneet pareittain ja f. polygalae, jolla kaikki täplät ovat yhtyneet yhdeksi punaiseksi alueeksi. Muodoilta f. spoliata ja f. quinquemaculata puuttuu yksi täplä. Muodolla f. costimaculata siiven etureuna on punakehnäinen. Etelämpänä Euroopassa tavattavilta alalajeilta tunnetaan lisäksi muutamia muita poikkeavia muotoja.
Punatähdet
Yhtye on esiintynyt kokoomuksen, sdp:n, vasemmistoliiton ja vihreiden tilaisuuksissa sekä muun muassa Tarja Halosen presidentinvaalivalvojaisissa (2006), ajanut Suomeen rauhantahtoista neuvostovalmisteista atomivoimaa, puolustanut pätkätyöläisten asemaa ja nostanut esille unohdettua Suomen Interviisu-historiaa.
Apocalyptica (albumi)
Apocalyptica on Apocalyptican viides studioalbumi, joka julkaistiin vuonna 24. tammikuuta 2005. Albumi nousi virallisen listan sijalle 2. , ja se myi Suomessa kultaa eli yli 15 000 kappaletta.
Hämähäkkimies
Tulkinnat, teemat ja niiden tausta
Myöhemmässä vaiheessa Hämähäkkimies-tarinoiden teemaksi tuli myös oman vastuun torjuminen, kun Peter Parker pyrki hankkiutumaan eroon Hämähäkkimiehen voimista ja identiteetistä. Jokaisella kerralla Peter huomasi, että yritys välttää vastuuta johti usein suurempiin ongelmiin, kuten moraalikriisiin, itsepetokseen ja ongelman pakenemisesta johtuvaan alkuperäisen ongelman kasvamiseen. Tästä esimerkkinä "Kuuden käden saaga", jossa Peter Parkerin yrittäessä hankkiutua eroon hämähäkkivoimista hänen hämähäkkimäiset piirteensä lisääntyivät kuuden käden myötä.
Seittisingot
Itse seittisinkojen laukaisin on sijoitettu lähelle ranteen sisäpintaa vahingonlaukausten välttämiseksi. Syöksyessään suuttimen aukoista erilliset seittisuihkut joutuvat keskinäiseen adheesioon muodostaen monimutkaisia, luonnossa tavattavien hämähäkinseittien kaltaisia kuvioita.
Ultimate-universumi
Ultimate Hämähäkkimies on modernisoitu versio teini-ikäisen Peter Parkerin tarinasta, joka alkaa aivan alusta hetkistä ennen hämähäkin puremaa ja sen jälkeen. Tämä Brian Michael Bendisin kirjoittama tulkinta keskittyy täysin Hämähäkkimiehen teini-ikään. Sen teemoina ovat niin epäröinnit, vastuunkantaminen, läheisen kaipuu, aikuisten maailman julmuus ja erilaisuus. Ultimate version alkuperäinen tarkoitus oli saada nuoret lukijat helpommin mukaan Hämähäkkimies lehtien pariin ilman jatkumon tai liian aikuismaisten teemojen taakkaa. Sarjassa hahmojen luonteet ja visuaalinen ilme eroavat paikoin suunnattomasti kuten myös juonikuviot. Esimerkiksi Vihreä Menninkäinen ja Tohtori Mustekala saivat voimansa samasta aineesta josta Hämähäkkimies, ja heihin keskitytään enemmän. Lisäksi Vihreän Menninkäisen ulkonäkö on Vihreänä Menninkäisenä enemmän epäinhimillisempi ja hirviömäisempi. Vuonna 2009 Marvel aloitti uuden Ultimate Spider-Man-sarjan, jonka Hämähäkkimiehen henkilöllisyys ja taustat eivät ole vielä paljastuneet.
Noir-universumi
Tässä versiossa Hämähäkkimies elää 1930-luvun New Yorkissa. May-täti on ihmisoikeuksien puolesta puhuva mielenosoittaja ja Ben-sedän tappoi Norman Osbornin, Menninkäisen, rikollissyndikaatti. J. Jonah Jamesonin murhasta syytetty Peter saa oudon hämähäkin pureman ja mystiset hämähäkkivoimat Hämähäkkijumalalta. Hän pukee ylleen mustan naamion, hanskat ja takin, ja käy Normanin jengiä vastaan. Videopelissä Spider-Man: Shattered Dimensions esiintyy tämä versio Hämähäkkimiehestä.
I’ll Never Let You Go
Levy-yhtiö on A&M Records ja jakelija CBS Records. Vinyylisinglejä on valmistettu Hollannissa.
Yhdistynyt kuningaskunta
Ilmasto
Sumua esiintyy yleisesti varsinkin talvipuolella vuotta. Lunta voi sataa missä tahansa, mutta alavilla mailla se harvoin pysyy muutamaa päivää pitempään.
Luonto ja luonnonsuojelu
Luonnontilassa suurin osa Britanniasta olisi tammipitoisen sekametsän peitossa. Metsiä on kuitenkin raivattu maanviljelyksen tieltä pronssikaudesta alkaen. Puut on hakattu myös rakennusten tarpeisiin ja poltettavaksi puuhiileksi metallien sulatusta varten. Lähes koko maa-ala soveltuu maanviljelykseen korkeimpia ylänköjä ja joitakin suoalueita lukuun ottamatta.
Britanniassa on viisitoista kansallispuistoa: kymmenen Englannissa, kaksi Skotlannissa ja kolme Walesissa. Puistoja on perustettu 1950-luvulta alkaen, ja ne suojelevat luonnon lisäksi maalaismaisemaa ja kulttuuriperintöä. Niinpä niiden alueella asutaan ja harjoitetaan maanviljelystä. Puistojen maa on pääosin yksityisessä omistuksessa, jonkin verran kuuluu säätiöille kuten National Trust.
Varhaiset vaiheet
thumb|Keskiaikainen [[Bodiamin linna East Sussexissa]]
Suurvalta-aika ja maailmansodat
thumb|Churchill, Truman ja Stalin Toisen maailmansodan rauhanneuvotteluissa 1945 Toisessa maailmansodassa Yhdistynyt kuningaskunta oli yksi liittoutuneista, jälleen yhdessä Ranskan ja Yhdysvaltain sekä Neuvostoliiton kanssa Saksaa vastaan. Kun Saksa hyökkäsi Puolaan, Yhdistynyt kuningaskunta julisti antamiensa turvatakuiden mukaisesti Saksalle sodan 3. syyskuuta 1939. Sodan levitessä Belgiaan britit onnistuivat evakuoimaan suuren osan joukkojaan Dunkerquesta kanaalin yli. Saksalaiset kävivät brittejä vastaan kiivasta ilmasotaa, mutta taistelu Britanniasta ei onnistunut eikä Adolf Hitler miehittänyt Britanniaa. Pohjois-Afrikassa britit torjuivat italialaiset Egyptissä, ja joutuivat taistelemaan myös avuksi tulleita saksalaisia vastaan. Sota Välimerellä käsitti myös laajaa laivastosodankäyntiä, ja lentokoneet operoivat lentotukialuksilta.
Maailmansotien jälkeen
Vuonna 1956 Britannia yritti vielä harjoittaa suurvaltapolitiikkaa pääosin brittiläisessä omistuksessa olleen Suezin kanavan kansallistanutta Egyptiä vastaan, ja hyökkäsi maahan Ranskan ja Israelin tuella. Epäonnistunut operaatio johti konservatiivipääministeri Anthony Edenin eroon. Britannian siirtomaat Saharan eteläpuolisessa Afrikassa itsenäistyivät pääasiassa 1960-luvulla alkaen Ghanan itsenäisyydestä 1957. Vuonna 1973 Britannia liittyi Euroopan yhteisöön. Pohjois-Irlannin tilanne kärjistyi 1972 verisen sunnuntain jälkeen. Irlannin tasavaltalaisarmeija aloitti tämän jälkeen terrorikampanjan, jonka uhreja oli myös lukuisia Englannin maaperällä.
Politiikka
Yhdistynyt kuningaskunta on parlamentaarinen monarkia, jonka hallitsijana on kuningas Charles III. Monarkilla on periaatteessa laajat valtaoikeudet, mukaan lukien oikeus julistaa sota ja valita pääministeri. Teoriassa koko Yhdistyneen kuningaskunnan hallinto on olemassa monarkin suopeudesta. Käytännössä hallitsija ei käytä suurta valtaa, vaan valtaa käyttää monarkin nimissä demokraattisesti valittu parlamentti ja pääministeri.
Talous
Palveluala, erityisesti pankkitoiminta sekä vakuutus- ja yrityspalvelut tuottavat suurimman osan BKT:sta, ja ne työllistävät yli 80 % työvoimasta. Lontoon City on globaali talouskeskus ja Lontoon pörssi maailman suurimpia.
Väestö
Valtakieli on englannin kieli. Yli puoli miljoonaa walesilaista puhuu kelttiläisiin kieliin kuuluvaa kymriä, jolla on virallisen kielen asema Walesissä ja jolla myös lähetetään radio- ja televisio-ohjelmia. Gaelia puhuu noin 58 000 ihmistä Skotlannissa, enimmäkseen Hebrideillä. Pohjois-Irlannissa 95 000 ihmistä puhuu iiriä. Kaikkiaan maassa puhutaan Ethnologuen määritelmien mukaan 12:ta alkuperäistä kieltä. Suurimpia maahanmuuttajien kieliä ovat punjabi (itä- ja länsipunjabilla yhteensä 574 000 puhujaa), urdu ja bengali (400 000 molempia) sekä joskus bengalin murteeksi laskettava sylheti (300 000 puhujaa)
Koulutus
Koulutus on pakollista viiden ja kuudennentoista ikävuoden välillä, mutta tammikuussa 2007 hallitus ilmoitti pidentävänsä pakollisen koulutuksen 18 ikävuoteen asti. Suurin osa lapsista käy ilmaista julkista koulua. Yhdenteentoista ikävuoteen asti käydään primary schoolia, sen jälkeen secondary schoolia. Neljäntoista ja kuudentoista ikävuoden välillä opiskellaan GCSE-kokeeseen. Kuudennentoista ikävuoden jälkeen oppilas voi valita sixth form collegen, joka päättyy A-tason (Advanced Level) kokeeseen, jossa kirjoitetaan 2–5 ainetta, ja jonka jälkeen voi pyrkiä yliopistoon. Skotlannissa kokeiden nimet ovat Standards Grades ja National Qualifications. Pohjois-Irlannin järjestelmä eroaa jonkin verran edellä kuvatusta.
Kirjallisuus
pienoiskuva|vasen|200px|[[Charles Dickens]] Brittiläinen kirjallisuus kuuluu eurooppalaisen kulttuurin keskeisimpiin. Sillä on pitkä historia ja suuri kulttuurinen vaikutus koko länsimaalaiseen kirjallisuuteen.
Ruoka
thumb|Englantilainen aamiainen.|250x250px vasen|pienoiskuva|200x200px|Kalaa ja ranskalaisia. Brittiläisen ruokakulttuurin tunnetuin ilmentymä on tukeva englantilainen aamiainen. Siihen kuuluu usein makkaroita, munia keitettyinä, paistettuina tai munakokkelina, paistettua pekonia, paahtoleipää, herkkusieniä, paistettuja tomaatteja ja papuja.
Ilmakitaransoiton MM-kisat
Ilmakitaransoiton MM-kisat ideoi muusikko Jukka Takalo ja ne järjestettiin ensimmäistä kertaa elokuussa 1996 osana Oulun musiikkivideofestivaaleja. Vuosien saatossa kisoista on muodostunut oma itsenäinen tapahtumansa. Vuodesta 2011 lähtien tapahtuman on tuottanut ja brändistä vastannut Airnest Productions Oy.
Ilmakitaransoiton MM-kisojen motto on ”Make Air Not War”. Kilpailun tarkoituksena on edistää maailmanrauhaa. Kisan ideologian mukaan sodat loppuvat, ilmastonmuutos pysähtyy ja pahat asiat katoavat, jos kaikki maailman ihmiset soittavat ilmakitaraa. Kun soitat ilmakitaraa, et voi pidellä asetta.
Aiheesta muualla
The Annual Air Guitar World Championship contest
Georgi Mosolov
Georgi Konstantinovitš Mosolov (, 3. toukokuuta 1926 Ufa, Baškortostan, Venäjä – 18. maaliskuuta 2018 ) oli neuvostoliittolainen lentäjä, sotilasarvoltaan eversti. Mosolov oli MiG-suunnittelutoimiston pääkoelentäjä ja saavutti kolme lentämisen maailmanennätystä, joista osa tapahtui MiG-21 suihkuhävittäjällä, taikka sen suoralla edeltäjällä Je-166:lla. Hän ylitti nopeusennätyksen kahdesti, sekä korkeusennätyksen yhden kerran. Eversti Mosolov palkittiin saavutuksistaan Neuvostoliiton sankarin arvolla sekä Leninin kunniamerkillä.
The Return (Bathoryn albumi)
Julkaisu
Frosberg oli jonkin aikaa kaavaillut käyttävänsä seuraavan albumin tai EP-levyn kannen kuvana vanhoja puupiirroksia tai Raamatun kuvitusta. Etukannen kuvaksi tuli kuitenkin tuotantoavustaja Gunnar Silinsin ottama valokuva täysikuusta. Albumin takakanteen tuli taas Forsbergin ottama valokuva kallionrinteestä, jota vasten heitettiin eläimen verta. Sisäkansiin tuli puupiirros Compendium Maleficarum -teoksesta, joka kuvaa noitia suutelemassa paholaisen peräaukkoa.
Kokoonpano
Muut
Planetarium Manager
Maajoukkueet
Suomi NT valmentajat:
Suomen jalkapallomaajoukkue
Suomen Palloliitto perustettiin vuonna 1907, ja Suomi on ollut Kansainvälisen jalkapalloliiton (FIFA) jäsen vuodesta 1908. Ensimmäisen maaottelun Suomi pelasi vuonna 1911 Ruotsia vastaan. Suomi osallistui ensimmäisen kerran MM-kisojen karsintoihin vuoden 1938 kisoihin ja EM-kisojen karsintoihin vuoden 1968 kisoihin. Joukkue ei ole selviytynyt kertaakaan MM-kisojen lopputurnaukseen. EM-kisojen lopputurnaukseen Suomi selviytyi ensimmäistä kertaa vuoden 2020 kisojen karsinnoista. Olympialaisten jalkapalloturnaukseen Suomi on osallistunut neljä kertaa (1912, 1936, 1952, 1980). Paras saavutus on neljäs sija vuoden 1912 kisoista. Maajoukkueen korkein sijoitus FIFA-rankingissa on vuodelta 2007, kun Suomi oli maaliskuun rankingissa sijalla 33. Heikoimmillaan Suomi oli rankingissa sijalla 110 heinä- ja elokuussa 2017.
Richard Møller Nielsenin aika (1996–1999)
Richard Møller Nielsenin aikana suomalaisen yleisön kiinnostus Suomen maajoukkuetta kohtaan kasvoi, ja varovaisesti alettiin jo haaveilla menestyksestä. Kiinnostuksen lisääntymiseen vaikutti myös se, että samoihin aikoihin suomalaispelaajat alkoivat saada yhä enemmän peliaikaa ja vastuuta ulkomaisissa suurseuroissa.
Mixu Paatelaisen ajan alku ja EM-karsinnat (2011–2012)
Ruotsi-ottelun jälkeen Paatelaisen Suomi pelasi vielä neljä karsintaottelua. Suomi voitti Moldovan 4–1, pelasi 0–0 tasapelin Unkarin kanssa, ja hävisi 1–2 Ruotsille ja 0–2 Hollannille. Suomi sijoittui lopulta EM-karsintalohkonsa neljänneksi. Lohkon voitti Hollanti, perässään Ruotsi. Unkari sijoittui lohkon kolmanneksi, Suomi neljänneksi, Moldova oli viides ja San Marino lohkon viimeinen.
Markku Kanervan valmennuksessa (2016–)
Karsinnat 2020 EM-kisoihin alkoivat tappiolla Italiaa vastaan, mutta sen jälkeen Suomi otti neljä perättäistä voittoa. Sen jälkeen Suomi hävisi Italialle kotona ja Bosnialle vieraissa. Voitto Armeniasta ja muiden ottelujen päättyminen suotuisasti antoi Suomelle mahdollisuuden varmistaa kaikkien aikojen ensimmäisen arvokisapaikan jo toiseksi viimeisessä ottelussa Liechtensteinia vastaan kotikentällä. Suomi voitti ottelun 3–0 ja lunasti paikan kisoihin sijoittumalla lohkossa toiseksi. Palloliitto sai joulukuussa 2019 UEFAlta 10 000 euron sakot, koska ottelun jälkeen sadat kannattajat ryntäsivät kentälle juhlimaan voittoa.
Olympialaiset
Suomi on osallistunut olympialaisten jalkapalloturnaukseen yhteensä neljä kertaa. Ensimmäisen kerran jalkapallomaajoukkue osallistui vuoden 1912 olympiaturnaukseen. Suomi sijoittui turnauksessa neljänneksi, kun joukkue eteni pronssiotteluun, mutta hävisi sen Hollannille maalein 0–9. Olympialaiset olivat jalkapallomaajoukkueiden tärkein turnaus ennen ensimmäisiä vuoden 1930 MM-kisoja. Toisen kerran Suomi osallistui olympialaisiin vuoden 1936 turnauksessa, mutta pelit päättyivät ensimmäisellä kierroksella (3–7 Peru). Vuoden 1952 olympialaisiin Suomi osallistui isäntäjoukkueena, mutta kotiturnauksen ottelut jäivät myös yhteen (3–4 Itävalta).
Päävalmentajat
Väliaikaiset päävalmentajat kursivoituna.
Mikio Ueda
Karateura
Heinäkuussa 2015 hän saavutti MM-kilpailujen joukkueturnauksessa hopeaa, jossa hän kilpaili kumitessa. Marraskuussa Ueda oli mukana World Openissa, jossa hänen turnauksensa päättyi tappioon Djema Belkhodjalle. Hän sijoittui koko turnauksen kuudenneksi.
Andrew Wood
Andrew Patrick Wood (8. tammikuuta 1966 – 19. maaliskuuta 1990) oli yhdysvaltalainen rock-laulaja. Hän oli grunge-yhtyeen Mother Love Bonen keulakuvana sen perustamisesta saakka, aikaisemmin Wood toimi lyhytikäisen Malfunkshun-yhtyeen laulajana. Woodilla oli pitkään ollut suuri riippuvuus heroiiniin, joka vei häneltä lopulta hengen vuoden 1990 keväällä juuri ennen Mother Love Bonen ensimmäisen pitkäsoiton julkaisua. Woodilla oli myös paljon soolomateriaalia tehtynä, mutta nämä ovat toistaiseksi jääneet julkaisematta. Hänen kunniakseen perustettiin projektiluonteinen yhtye Temple of the Dog.
Leo Normet
Normet väitteli tohtoriksi Sibeliuksen sinfonioista Moskovassa 1969. Sen lisäksi hän tutki virolaista taidemusiikkia ja 1900-luvun sävellyksiä sekä osoitti mielenkiintoa itämaiseen musiikkiin.
Normet
Normet Oy (1972–2004)
Vuonna 2004 Normetin liikevaihto oli 44 miljoonaa euroa.
Lewis Carroll
Kirjailijanura
Charles Dodgson alkoi jo nuorena kirjoittaa runoja ja novelleja, aluksi perheen omaan lehteen, sittemmin eri aikakausjulkaisuihin. Useimmat kirjoitukset olivat sävyltään humoristisia, joskus satiirisia.
Suomennokset
upright|pienoiskuva|Liisan esikuva Alice Pleasance Liddell (1852–1934). Kuva: Charles Dodgson.
Leonid Slutski (jalkapalloilija)
Ura
Maaliskuussa 2018 Slutski allekirjoitti kaksivuotisen sopimuksen Eredivisien SBV Vitessen kanssa. Hän aloittaa seuran valmentajana kesällä 2018. Slutskin johdolla Vitesse sijoittui kaudella 2018/19 Eredivisiessä viidenneksi. Marraskuun lopussa 2019 Slutski erosi tehtävästään, kun Vitesse oli hävinnyt viisi perättäistä ottelua Eredivisiessä.
Särkijärvi (Laitila)
Luonnontila
Mökkiasutuksen, maa- ja metsätalouden hajakuormituksen lisäksi järveä kuormittavat kaksi pistekuormittajaa: leirikeskus ja rantasauna. Maa- ja metsätalouden osuus kuormituksesta on näistä suurin.
Ren Xuecheng
Ensimmäisissä kansainvälisissä kilpailuissaan, maailmancupissa Tokiossa vuonna 2003 Ren sijoittui sarjassaan 51-kiloisissa kolmanneksi. Vuonna 2005 hän voitti 48-kiloisten Aasian-mestaruuden ja voitti kultamitalin myös samana vuonna Budapestin MM-kisoissa voitettuaan loppuottelussa ukrainalaisen Ateenan olympiavoittajan, Iryna Merleni-Melnykin. Vuonna 2006 Ren voitti 51-kiloisten sarjan maailmancupissa, mutta jäi kotimaassaan Guangzhoun kaupungissa painituissa MM-kisoissa hopealle 48 kilogramman painoluokassa hävittyään finaalissa japanilaiselle Chiharu Ichōlle.
Siegfried Müller
Elämä
Siegfried Müller syntyi Crossenissa itäisessä Saksassa (nyk. Krosno Odrzańskie, Puola) vuonna 1920. Vuosina 1939–1945 Müller osallistui Wehrmachtin riveissä taisteluihin enimmäkseen Itärintamalla, yleni luutnantiksi ja sai rautaristin. Sodan lopussa Müller haavoittui ja joutui amerikkalaisten vangiksi. Vapauduttuaan vankeudesta vuonna 1947 Müller liittyi Yhdysvaltain armeijan työpalvelujoukkoihin miehitetyssä Saksassa. Yritettyään turhaan värväytyä Bundeswehriin vuonna 1956, Müller sai töitä British Petroleum -yhtiöltä Afrika Korpsin Saharaan kylvämien miinojen raivaajana.
Duncan White
Vuoden 1950 Kansainyhteisön kisoissa White voitti kultaa 440 jaardin aitajuoksussa ajalla 52,5 s.
Hoikankangas
Aiemmin Hoikankangas muodosti oman tilastollisen taajamansa. Vuonna 2000 taajamassa oli 422 asukasta, ja sen pinta-ala oli 0,6 neliökilometriä. Sittemmin se on kasvanut yhteen Kajaanin keskustaajaman kanssa.
Pyhän Marian kirkko (Gosforth)
Kirkon ympäristö
Kirkkomaalla on noin neljä metriä korkea risti, joka on peräisin varhaiselta 900-luvulta. Risti on koristeltu skandinaavisesta mytologiasta peräisin olevilla ihmis- ja eläinhahmoilla.
Malmön yliopisto
pienoiskuva|Niagara, yksi Malmön yliopiston rakennuksista. Malmön yliopisto on yliopisto Malmön kaupungissa, Etelä-Ruotsissa. Se muodostettiin 1. heinäkuuta vuonna 1998. Se on nykyisin Ruotsin kahdeksanneksi suurin oppilaitos, ja se koostuu kuudesta eri tiedekunnasta. Yliopistolla on noin 24 000 oppilasta, ja se työllistää noin 1 602 ihmistä. Vuonna 2001 36 prosenttia yliopiston opiskelijoista oli ulkomaalaistaustaisia. Koululla on laajimmat englanninkieliset tutkinto-ohjelmat koko Ruotsissa. Yliopisto on omien sanojensa mukaan ”urbaani korkeakoulu”, joka haluaa sekoittua kaupungin vilkkeeseen. Suurin osa yliopiston rakennuksista ovat upouusia ja sijaitsevat Västra Hamnenin ja Malmön pääjuna-aseman välissä. Malmön yliopisto on valittu useana vuonna peräkkäin Ruotsin kahdeksanneksi tai yhdeksänneksi suosituimmaksi korkeakouluksi/yliopistoksi.
Keltin redutti
Lähteet
60.8675°N, 26.59944°W
Ompelu
thumb|240px|[[William-Adolphe Bouguereaun maalaus Ompelu vuodelta 1898.]] Ompelu on yleisimmin kahden tekstiilikappaleen kiinnittämistä toisiinsa langalla neulan avulla, joko ompelukoneella tai käsin. Ommeltavat kappaleet voivat olla myös turkista tai nahkaa. Ompelemista on harrastettu kaikissa kulttuureissa kivikaudelta asti: ompelemisesta on jäänteitä jo ajalta ennen kankaankudonnan keksimistä. Vanhimmat tunnetut ompeluneulat on löydetty Etelä-Ranskasta ja ne ovat peräsiin paleoliittiselta ajalta noin 25 000 vuotta sitten.
Agadez (alue)
Agadezin alue on hallintoalue Nigerin pohjoisosassa. Sen keskus on Agadezin kaupunki. Alueen pinta-ala on 667 799 neliökilometriä. Asukasmääräksi arvioitiin 647 300 henkeä vuonna 2021.
Maantiede
Pysyviä vesistöjä ei ole. Sadevesi keräytyy vadeihin ja altaisiin. Alue on pääosin aavikkoa sekä lännessä ja lounaassa pensas- ja heinäaroa. Metsiä on lähinnä Aïrvuoristossa ja palmulehtoja Bilman departementissa. Ténérén autiomaassa ei ole kasvillisuutta juuri lainkaan. Köyhtynyt eläinkunta käsittää gaselleja, mendesinantilooppeja, harjalampaita, keltapaviaaneja, gepardeja ja strutseja, joista osa on ehkä jo kokonaan hävinnyt. Alueella sijaitsee 77 360 neliökilometrin laajuinen Aïrin ja Ténérén luonnonsuojelualue.
Kirby: Mouse Attack
Pelaaminen
Pelissä pelaaja ohjaa Kirbyä toisin kuin edellisessä Kirby-pelissä, Kirby: Power Paintbrushissa. Kirby voi imeä vihollisilta taitoja. Mukana on paljon tuttuja taitoja vanhemmista Kirbyistä, kuten miekka, säde, tuli ja muita. Lisäksi on pari uuttakin taitoa.
Hahmot
Päähahmo pelissä on Kirby.
Demetrios I
Kuolema
Seleukos vangitsi Demetrioksen vuonna 285 eaa. Koska Demetrios oli antanut tyttärensä Seleukokselle vaimoksi, säästi hän Demetrioksen hengen. Sitä ei kuitenkaan tehnyt viini. Muutamassa vuodessa Demetrios joi itsensä hengiltä.
Past Lives
CD 2:n kappaleet ovat vuosilta 1970 ja 1975, ja ne ovat julkaistu aiemmin epävirallisina bootlegeina. Kappaleet 2–4 on äänitetty Ashbury Park Convention Hallissa New Jerseyssä elokuussa 1975 yhtyeen Pohjois-Amerikan kiertueella King Biscuit Flower Hour -radio-ohjelmaa varten. Alun perin tämän kokoelman nimi olikin Live in 1975, eli tarkoituksena oli ilmeisesti julkaista kyseinen vuoden 1975 konsertti kokonaisuudessaan. Tästä kuitenkin luovuttiin, ja loput CD 2:n kappaleet ovat peräisin vuoden 1970 televisioon tehdystä nauhoituksesta Pariisista (tosin uudemmat lähteet kertovat nauhoituksen olevan Brysselistä lokakuulta 1970).
Kuttainen
Kuttainen sijaitsee entisen Kaaresuvannon kunnan alueella Muonionjoen etelärannalla Suomen rajalla. Suomen puolella jokea on Enontekiöön kuuluva asutuskeskus nimeltä Kuttanen. Suomen Kuttasen ja Ruotsin Kuttaisen välillä ei ole siltaa, mutta talvisin jäätynyt joki voidaan ylittää autolla.
Matkapuhelimien säteilyn terveysvaikutukset
Viranomaisten näkemyksiä
Suomen Säteilyturvakeskuksen mukaan matkapuhelinsäteilyn haitallisia vaikutuksia ei ole voitu osoittaa tieteellisesti pätevissä tutkimuksissa. Säteilyturvakeskus toteaa lisäksi, että Kansainvälinen syöväntutkimuskeskus IARC luokitteli matkapuhelinten lähettämän säteilyn mahdollisesti syöpävaaralliseksi vuonna 2011, koska tieteellisissä tutkimuksissa oli saatu "rajallista näyttöä" siitä, että matkapuhelinta eniten käyttävillä esiintyy muita enemmän gliooma ja akustikusneurinooma -tyypin aivokasvaimia. Säteilyturvakeskus irtisanoi tutkimusprofessorinsa ja lopetti koko matkapuhelinsäteilyn terveysvaikutuksia koskevan tutkimustoimintansa seuraavana vuonna, koska siihen ei myönnetty enää rahoitusta.
Enimmäisarvot
Kansainvälinen säteilysuojelutoimikunta (ICRP) on määritellyt mikroaaltosäteilyn turvalliseksi enimmäis-SAR-arvoksi kaksi wattia kilolle, mikä on sama kuin  Suomen sosiaali- ja terveysministeriön antaman asetuksen raja-arvo. Yhdysvalloissa raja-arvona käytetään 1,6 wattia kilolle.
Mediassa käytyä keskustelua
Suomen säteilyturvakeskuksen edustajan Tommi Toivosen mukaan ei ole havaittu merkittävää terveyshaittojen lisääntymistä vuosikymmenien ajan jatkuneesta massiivisesta matkapuhelimien käytöstä huolimatta. Lainsäädännön määrittämät säteilyn turvallisuusrajat ovat lisäksi riippumattomia laitteisiin käytetystä teknisestä toteutuksesta ja operaattori sekä myyjä ovat vastuussa, että kuluttajalaite täyttää ne. Toivosen mukaan jo käyttöön otetun 5G-verkon 3,5 GHz:n alueen terveyshaittoja voidaan hyvin verrata aikaisempiin 3G- ja 4G-verkkojen 2,5 GHz:n alueen terveysvaikutuksiin, koska 5G-verkon teknologia on laajalti identtistä 4G-verkon teknologian kanssa.
Jönåkerin kihlakunta
Kihlakunnan tuolloisista kunnista Björkvik kuuluu nykyään Katrineholmin kuntaan, Nikolai Oxelösundin kuntaan ja Nyköpingin kuntaan. Muut entiset kunnat kuuluvat Nyköpingin kuntaan.
Dance in the Dark
Tausta
Lady Gagan mukaan "Dance in the Dark" kertoo tytöstä, joka ei uskalla harrastaa seksiä muuten kuin pimeässä, koska hän häpeää vartaloaan. Hänestä tulee vapaa, mutta vain pimeässä. "Uskon että monet naiset ja jotkut miehet tuntevat epävarmuutta koko ajan." Gaga kertoi myös taistelleensa itse ulkonäkö- ja itsetunto-ongelmien kanssa, ja halunneensa tuoda ilmi, että monet tuntevat samoin. Kappeleessa mainitaan useita traagisen elämän eläneitä naisia kuten Walesin prinsessa Diana, Judy Garland, Sylvia Plath ja Marilyn Monroe.
Linda McCartney
Elämä
Linda tapasi Paul McCartneyn Lontoossa 15. toukokuuta 1967. Pari avioitui 12. maaliskuuta 1969. Paul adoptoi Heather Louisen, Lindan tyttären edellisestä avioliitosta. Lisäksi pari sai kolme yhteistä lasta, Mary Annan, Stella Ninan ja James Louisin.
Linda McCartneyllä todettiin rintasyöpä vuonna 1995. Sairaus ehti levitä maksaan, ja McCartney kuoli Tucsonissa, Arizonassa vuonna 1998. Lindalla on lapsenlapsia, jotka kaikki ovat syntyneet hänen kuolemansa jälkeen:
Viron jalkapallomaajoukkue
Viron tasavalta (1918–1940)
Virolaiset tutustuivat jalkapalloon Englannin merimiesten avulla 1900-luvun alussa, vaikka maa oli silti osana Venäjän keisarikuntaa. Maajoukkue muodostettiin Viron vapaussodan jälkeen (1918–1920). Se pelasi ensimmäisen ottelunsa 17. lokakuuta 1920 Helsingissä, joka päättyi Suomen 6–0 voittoon. Ottelu pelattiin ruohokentällä, joka oli ensimmäinen virolaisille. Viron jalkapalloliitto perustettiin 14. joulukuuta 1921 ja se liittyi FIFA:n jäseneksi yhdessä Jugoslavian, Latvian, Puolan, Tšekkoslovakian ja Uruguayn kanssa.
18. heinäkuuta 1940 joukkue pelasi ensimmäisen virallisen ottelun ollessaan itsenäisenä valtiona yli puolen vuosisadan ajan. Ottelu pelattiin Kadrioru Stadionilla ja se päättyi Viron 2–1 voittoon Latviasta.
Pamela Anderson
Näyttelijänä
Vuonna 2017 Anderson palasi Casey Jean Parkerin rooliin Baywatch-elokuvassa.
Muinaisnuubian kieli
Verbit
Verbeillä on viisi eri päämuotoa: preesens, kaksi eri preteritiä, futuuri ja imperatiivi. Näillä kaikilla aikamuodoilla on omat subjunktiivi- ja indikatiivimuodot. Muinaisnuubiassa verbi taipuu persoonassa. Esimerkiksi doll- ’toivoa’ taipuu preeseensissä seuraavasti:
Kastekappeli
Espoossa Tapiolan kirkon kastekappelissa on kastemaljana vesiaihe, jonka vesi virtaa jatkuvasti.
Maanviljely
Maanviljelyn historia
Täysin riippuvaisiksi viljelykasveista ja eläimistä tultiin vasta pronssikaudella. Sumerit aloittivat aiempaa järjestelmällisemmän maanviljelyn noin 5500 eaa. Järjestelmällinen maanviljely mahdollisti suuremman väestömäärän kuin metsästys ja keräily, sekä elintarvikkeiden ylijäämän, joka voitiin säilyttää talven varalle, ja jolla voitiin käydä kauppaa. Maatalousyhteiskunnan kyky elättää ihmisiä, jotka eivät itse tuottaneet ruokaa, oli edellytys vakinaisten sotajoukkojen synnylle. Niinpä sumerit kykenivät ennennäkemättömään alueiden valloittamiseen luoden historian ensimmäisen imperiumin. Myöhemmin egyptiläiset rakensivat Niilin ympäristön maanviljelyn avulla vielä laajemman valtakunnan.
Hilding Slätis
pienoiskuva|Hilding SlätisSören Hilding Slätis (12. helmikuuta 1902 Mustasaari – 26. marraskuuta 1975 Tukholma, Ruotsi) oli suomalais-ruotsalainen fyysikko. Hän oli Åbo akademin professori 1946–1948. Hän siirtyi Tukholmaan, jossa hän työskenteli tutkijana Nobelin fysiikan laitoksessa.
Ketonukki
Elinympäristö
Ketonukki viihtyy lämpimillä, kuivilla ja avoimilla paikoilla. Tällaisia paikkoja ovat esimerkiksi harjujen ja mäkien etelärinteiden kedot sekä tien- ja radanvarret.
Diffa (alue)
Maantiede
Diffan alue muodostaa 12,4 % Nigerin pinta-alasta. Se rajoittuu lännessä Zinderin ja pohjoisessa Agadezin alueisiin, idässä Tšadiin ja etelässä Nigeriaan.
Illyrismi
Liikkeen takana oli nuorten kroatialaisten älymystö.
Merlene Frazer
MM-kilpailuista Frazer on saavuttanut kolme mitalia. Sevillassa 1999 hän voitti pronssia 200 metrin juoksussa sekä pikaviestissä, ja seuraavissa kisoissa Edmontonissa 2001 hän oli mukana pronssia saavuttaneessa pikaviestijoukkueessa.
Amhrán na bhFiann
Amhrán na bhFiann on Irlannin kansallislaulu. Sen on kirjoittanut Peadar Kearney ja säveltänyt Patrick Heeney. Ensimmäisen kerran laulu julkaistiin vuonna 1912. Alkuperäiset sanat ovat englantia. Iiriksi laulun on kääntänyt Liam Ó Rinn, Irlannin parlamentin eli Dáil Éireannin kääntäjähenkilöstön päällikkö 1920-luvulla. Valtiollisissa yhteyksissä käytetään yleensä vain kertosäkeen tekstiä. Vaikka laulu on alkujaan kirjoitettu englanniksi, se lauletaan nykyisin yleensä iirin kielellä. Urheilukilpailuissa irlantilaiset ja pohjoisirlantilaiset käyttävät myös Phillip Coulterin säveltämää "Ireland's Call" -hymniä.
Lukas Lekavičius
Liettuan maajoukkueessa Lekavičius on saavuttanut EM-hopeaa vuoden 2015 kilpailuista.
Purjehdus kesäolympialaisissa 2020 – naisten 470
Karsinnat
Olympialaisiin osallistuu 21 venettä eli 42 purjehtijaa. Isäntämaa Japani saa yhden venekunnan suoraan olympiaturnaukseen. Kahdeksan maata valitaan vuoden 2018 purjehduksen MM–kilpailujen perusteella. 6 venettä valitaan vuoden 2019 470 MM–kilpailujen perusteella. Jokaiselle maanosalle annetaan näiden lisäksi yksi paikka olympiaturnaukseen. Euroopan ja Pohjois-Amerikan veneet valitaan World Cupin osakilpailun perusteella. Etelä-Amerikan vene valitaan Copa Brasil 2019 kautta. Afrikan paikka jaetaan Afrikan-mestaruuskilpailuiden 2020 kautta. Aasiassa paikka jaetaan Aasian-mestaruuskilpailuiden 2019 perusteella. Oseania jakaa paikan Sail Melbourne International 2020 kilpailussa.
Tiitus
Tiitus on suomalainen miehen etunimi, latinalaisperäisen Titus-nimen suomenkielinen muoto.
Kgalagadin kansallispuisto
Suurin osa puistosta on Kalaharin autiomaata. Sen alueella ei ole ihmisen tekemiä aitoja ja rajoja, joten suuret kasvinsyöjänisäkäslaumat voivat vaeltaa alueella vuodenaikojen mukaan, ja pedot seuraavat niitä. Vähäisen kasvillisuuden takia näkyvyys on hyvä, ja eläimet kertyvät harvoille juomapaikoille, joten niitä on helppo nähdä.
Kivikoivu
Ulkonäkö ja koko
Emikukista kehittyy heinä–elokuussa siipipalteisia, litteitä pähkylöitä, joita suojaavat kolmiliuskaiset norkkosuomut. Pähkylöiden siipipalteet ovat pähkylän levyisiä tai kapeampia. Norkkosuomujen sivuliuskat ovat siirottavia ja keskiliuskaa vähän lyhyempiä. Hedelmänorkot ovat pähkylöiden varistessa hajoavia.
Tauno Juvonen
Opinnot
Juvonen kävi viisi luokkaa Värtsilän yhteiskoulua ja Suomen liikemiesten kauppaopiston.
Audi S8
Audi S8 D2 (1996–2002)
Audi A8 (D2) -malliin perustuva S8 esiteltiin vuonna 1996. Sen moottorina oli aluksi 4,2-litrainen V8 teholtaan 340 hevosvoimaa. Voimansiirtona on kuusivaihteinen manuaalivaihteisto tai viisiportainen automaattivaihteisto ja vetotapana neliveto.
The Stranglersin diskografia
The Stranglers on brittiläinen rockyhtye, joka perustettiin 11. syyskuuta 1974, alkuperäisellä nimellään Guildford Stranglers.
Syöpärokote
Biologia
Syöpäsolut ilmentävät niille erityisiä antigeenejä, joita ei ole normaaleissa soluissa. Tarkempi tutkiminen osoitti, että monet antigeeneistä, jotka aiheuttivat kasvaimen torjunnan, olivat myös normaalien solujen tuottamia antigeenejä. Immuunijärjestelmä voi tunnistaa nämä antigeenit monista syistä: antigeenissä on voinut tapahtua mutaatio, antigeenillä voi olla erilainen glykosylaatio kuin normaalisti tai antigeeniä voi olla epätavallisen suuria määriä.
Arnolds
1991–1999
Jussi Laurila perusti Arnoldsin vuonna 1991 yhtiökumppaneidensa kera. Hän oli opiskellut hotelli- ja ravintola-alaa Sveitsissä. Liikeideassa yhdistyivät Laurilan kiinnostus pikaruokaan, franchising-yrityksiin ja donitseihin, joita hän oli syönyt Kaliforniassa 1980-luvun vaihto-oppilasvuosinaan. Ensimmäinen kahvila avattiin lokakuussa Turun Hansakorttelissa. Arnolds-nimi oli ostettu kansainväliseltä suuryritykseltä, joka oli luopunut suunnitelmistaan myydä Arnolds-merkkisiä donitseja.
2000–2019
Vuonna 2006 Arnolds-ketjuun kuului 30 kahvilaa 19 paikkakunnalla.
Vuonna 2013 Arnolds laajensi omistajakuntaansa Hartwall Capitalin myötä. Arnolds avasi kaksi kahvilaa Pietariin.
Tammikuussa 2019 ABC-ketju kertoi alkavansa myydä neljää Arnoldsin suosituinta donitsia ja monidonitsipakkauksia esimerkiksi niille paikkakunnille, joilla ei ollut ollut aiemmin Arnolds-kahvilaa. Arnolds-kahviloita oli 20 paikkakunnalla. Hartwall Capital myi osuutensa yhtiöstä.
Tuotteet ja markkinat
Juomat :
Borodinon taistelu
Isänmaallinen sota
Ensimmäiset kahakat puhkesivat 24. kesäkuuta 1812 (J: 12. kesäkuuta) aamuyöllä Grande Arméen ylittäessä rajajoki Niemenin. Kello 6.00 ranskalaisten etujoukot saapuivat venäläisten hallinnoimaan Kaunasiin.
Napoleonin hyökätessä Venäjälle ranskalaisjoukot olivat suhteessa 3:1 voimakkaampia kuin venäläiset. Lähestyttäessä Moskovaa voimatasapaino oli vielä 5:4 ranskalaisten hyväksi. Kutuzov päätti kuitenkin ryhtyä taistelemaan ja valitsi paikaksi Borodinon kylän ympäristön.
Venäläisten valmistelut ja ryhmityssuunnitelma
Kutuzovin alkuperäinen puolustuslinja vasemmalta oikealle: Shevardinon redutti: 27. jalkaväkidivisioona Neverovski, VIII jalkaväkiarmeijakunta Borozdin, Rajevskin redutti: VII jalkaväkiarmeijakunta Rajevski. Borodinon kylää vastapäätä suunniteltiin VI jalkaväkiarmeijakunta Dohturov ja Gorkin kylän oikealle puolelle IV jalkaväkiarmeijakunta Osterman-Tostoi sekä uloimmaisena oikealle II jalkaväkiarmeijakunta Baggovut. Ratsuväki, tykistö ja reservit oli sijoitettu jalkaväkiarmeijakuntien taakse taistelun oletettuihin ratkaisukohtiin.
Ranskalaisten taisteluryhmitys
Napoleon ja hänen kaartinsa olivat Kolotša-joen oikealla puolella Shervadinon kylässä. Marsalkka Neyn III jalkaväkiarmeijakunta oli Aleksinskin kylän ympäristössä ja Junotin VIII jalkaväkiarmeijakunta Fomkinon kylän lähistöllä.
Napoleonin hyökkäyssuunnitelma
Tykistökeskistyksen aikana Poniatowski hyökkäisi vihollisen asemiin vanhalla Smolenskin tiellä. Jean Dominique Compans'n 5. jalkaväkidivisioonan tuli hyökätä metsän kautta lähimpään flèche’en. Divisioonakenraali Morandin 1. jalkaväkidivisioonan ja Étienne Maurice Gérardin 3. jalkaväkidivisioonan tuli valloittaa Rajevskin redutti.
Venäläisten varsinainen taisteluryhmitys
Oikealle sivustalle asetettiin 1. Läntinen armeija: kaksi jalkaväkiarmeijakuntaa, kolme ratsuväkiarmeijakuntaa ja reservit, yhteensä 76 000 miestä ja 480 tykkiä. Asemien keskellä virtasi Kolotša-joki, ja Borodinon kylä jäi puolustusalueelle.
Taistelu Bagrationin flèche’istä
Lisäksi äärimmäisenä venäläisten oikealla sivustalla ollut Baggovutin II jalkaväkiarmeijakunta sai käskyn lähteä liikkeelle. Sen 4. jalkaväkidivisioona meni Rajevskin reduttiin ja 17. jalkaväkidivisioona marssi Utitsaan.
Taistelu Rajevskin reduttista
Kun taistelu flèche´istä oli kiivaimmillaan, aloitti varakuningas Eugène hyökkäyksen Rajevskin reduttiin. Morandin 1. jalkaväkidivisioona, François Joseph Gérardin 3. jalkaväkidivisioona ja Jean-Baptiste Broussierin 14. jalkaväkidivisioona siirtyivät ponttoonisillan kautta Kolotša-joen itäpuolelle.
1. Läntisen Armeijan esikuntaupseeri, kenraalimajuri Aleksei Jermolov oli reduttin lähistöllä, ja hän kokosi komentoonsa hyökkäysyksikön, jossa oli joukkoja Ufan rykmentistä ja 18. jääkärirykmentistä. Pistinhyökkäyksellä työnnettiin ranskalaiset takaisin; samanaikaisesti hyökkäsivät myös venäläisten ratsuväki ja jalkaväkidivisioonat varakuningas Eugènen sivustoille. Hyökkäyksessä kaatui venäläisten tykistön komentaja, kenraalimajuri Aleksandr Kutaisov. Kenraali Bonamy vangittiin.
Villåttingen kihlakunta
thumb|Villåttingen kihlakunnan sijainti Södermanlandin läänin kartalla.
Villikkalan linnoitus
Villikkalan linnoituksen alueen valleja on vielä havaittavissa vaikka paikka onkin metsän peittämä.
Litiumhydridi
Valmistus
Litiumhydridiä valmistetaan suoraan litiummetallista ja vetykaasusta. Vetykaasu johdetaan litiummetallin pinnalle ja kuumennetaan 440 °C:n lämpötilaan. Käynnistyttyään reaktio on eksoterminen ja etenee ilman lisälämmitystä.
Litiumdeuteridi
Ennen Castle Bravo ydinkoetta luultiin että vain harvinaisempi litium-6 isotooppi synnyttäisi tritiumia nopeiden neutroneiden vaikutuksesta. Ydinkoe osoitti että myös yleisempi litium-7 myös tekee niin, tosin endotermisella reaktiolla.